**Ενότητα 8η  (514a-515a)**

**Η αλληγορία του σπηλαίου**1**: Οι δεσμώτες**

**Ερμηνευτικές ερωτήσεις**

1. Με βάση την εισαγωγή του βιβλίου σας, να συνδέσετε την ενότητα με τα προηγούμενα και με το θέμα όλου του έργου.

2. Με ποια φράση δηλώνεται το θέμα της ενότητας και ποια μέθοδο ακολουθεί ο Πλάτων στην ανάπτυξή του;

3. Να περιγράψετε με λίγα λόγια την εικόνα του σπηλαίου ή να τη δώσετε με σχέδιο.

4. Τι νομίζετε ότι συμβολίζουν τα δεσμά και η υποχρεωτική καθήλωση - ακινησία των ανθρώπων του σπηλαίου;

5. Ποιος είναι ο ρόλος του τειχίου στη σκηνοθεσία του Πλάτωνα; Γιατί δεν πρέπει να φαίνονται οι άνθρωποι αλλά τα αντικείμενα;

6. α) Να εντοπίσετε τα σημεία του κειμένου που μας επιτρέπουν να θεωρήσουμε ότι η κοινωνία των δεσμωτών είναι η πολιτική κοινωνία και ότι ο κόσμος του σπηλαίου είναι ο αισθητός κόσμος.

β) Ποια είναι η κατάσταση της πολιτικής κοινωνίας (την οποία συμβολίζει η κοινωνία των δεσμωτών) και πώς περιγράφεται ο αισθητός κόσμος2;

7. *ὥσπερ τοῖς θαυματοποιοῖς:* Ο Αριστοτέλης (Περὶ κόσ*μ*ου 398b16) γράφει: *οἱ νευροσπάσται μίαν μήρινθον ἐπισπασάμενοι ποιοῦσι καὶ αὐχένα κινεῖσθαι καὶ χεῖρα ζῴου καὶ ὦμον καὶ ὀφθαλμόν.* Να συσχετίσετε το χωρίο αυτό με την πλατωνική παρομοίωση3.

8. Να συγκρίνετε το ευαγγελικό *ἐγὼ εἰμὶ τὸ φῶς τοῦ κόσμου· ὁ ἀκολουθῶν ἐμοὶ οὐ μὴ περιπατήσῃ ἐν τῇ σκοτίᾳ, ἀλλ’ ἕξει τὸ φῶς τῆς ζωῆς* (Κατὰ Ἰωάννην, Η΄, 12- 13) με την εικόνα του ἀγαθοῦ στην πλατωνική αλληγορία του σπηλαίου.

9. Με ποιους εκφραστικούς τρόπους αισθητοποιείται η εικόνα του σπηλαίου και των δεσμωτών και ποιος είναι ο λειτουργικός ρόλος καθενός;

10. Να χαρακτηρίσετε τη γλώσσα και το ύφος του Πλάτωνα στην αλληγορία του σπηλαίου και να εξηγήσετε το χαρακτηρισμό σας.

11. *«Ας υποθέσωμε ότι ένας ελύθηκε και αναγκάζεται (…) να σηκώνη τα βλέμματά του προς τη διεύθυνση του φωτός και ότι κάνοντας όλα αυτά αισθάνεται άλγος και δεν ημπορεί εξ αιτίας των μαρμαρυγών να βλέπη ξάστερα τα αντικείμενα ώτινων έβλεπε τις σκιές (…) Και στην περίπτωση λοιπόν που θα τον ανάγκαζε κανείς να αντικρύζη το ίδιο το φως, δεν θα αισθάνονταν άλγος στα μάτια και γυρίζοντας τα μάτια του δεν θα εζητούσε να ξαναγυρίση φεύγοντας προς εκείνα που ημπορεί να βλέπη η όρασή του και δεν θα τα εθεωρούσε τω όντι σαφέστερα από εκείνα που του δείχνονται τώρα; (…) Και όταν έφτανε προς το φως (του ήλιου), επειδή θα ήταν τα μάτια του πλημμυρισμένα από φεγγοβολή, δεν θα του ήταν αδύνατο να βλέπη έστω και ένα από τα πράγματα, όσα χαρακτηρίζομε εμείς τώρα ως αληθινά;»* (Πολιτεία, 515c, 515e, 516a, μτφρ. Κ. Γεωργούλης).

Αφού διαβάσετε το παράθεμα από την Πολιτεία, να συγκρίνετε την κατάσταση των πρώην δεσμωτών (που περιγράφει) με το ποίημα του Καβάφη «Τα παράθυρα».

**Λεξιλογικές- Σημασιολογικές ασκήσεις**

1. α) *κατάγειος,* β) *θαυματοποιός*: Να γράψετε στη νέα ελληνική τέσσερα σύνθετα για καθεμία από τις λέξεις με το ίδιο δεύτερο συνθετικό (-γειος*, -*ποιός) και να δώσετε τη σημασία τους.

…………………………………………………………………………………………………………..

1 Για τη θέση της αλληγορίας στη λογική ανάλυση βλ. Φιλοσοφικός Λόγος σελ. 103

2 α) Ἄτοπον*,* ἔφη*,* λέγεις εἰκόνα καὶ δεσ*μ*ώτας ἀτόπους*, -* ὁ*μ*οίους ἡ*μ*ῖν*,* ἦν δ*’* ἐγώ.

β) Η αρχική τοποθέτηση του ανθρώπου είναι η δέσμευση και η παραμονή του στο σκότος. Συνηθίζει τόσο στη σκιώδη πραγματικότητα που αντικρύζει, ώστε χρειάζεται εξαναγκασμός για να τραβηχτεί προς το φως του όντος.

3 Φαίνεται ότι ο Πλάτων είχε υπόψη του κάποια τέτοια θεάματα. Ο W. K. C. Guthrie πιστεύει ότι η Ελλάδα της εποχής του Πλάτωνα φαίνεται πως ήταν συνηθισμένη σε παραστάσεις ανάλογες με του «Καραγκιόζη».

2. *σπηλαιώδης*: η κατάληξη (επίθημα) *-ώδης* με την οποία σχηματίζονται επίθετα παράγωγα από ουσιαστικά δηλώνει ότι:

(1) το προσδιοριζόμενο χαρακτηρίζεται από την αφθονία των στοιχείων ή συγκεντρώνει σε μεγάλο βαθμό τα στοιχεία που συνεπάγεται η πρωτότυπη λέξη,

(2) το προσδιοριζόμενο ταιριάζει σ' αυτό που εκφράζει η πρωτότυπη λέξη. Με τα δεδομένα αυτά:

Α. Να δηλώσετε τη σημασία των επιθέτων σε -ώδης στις παρακάτω φράσεις, σημειώνοντας το (1) ή το (2) δίπλα από κάθε φράση.

Β. Να γράψετε και εσείς ένα επίθετο για καθεμία σημασία.

• Αποτελούσαν πολύ θορυβώδη παρέα.

• Λαβυρινθώδης συλλογισμός, χρειάζεσαι το μίτο της Αριάδνης για να τον καταλάβεις.

• Η συμπεριφορά του ήταν μάλλον παιδαριώδης

• Έχει σαρκώδη χείλη.

• Το πρόβλημα της ανεργίας είναι ακανθώδες για τις κυβερνήσεις.

3. *παραφερόντων:* Ποια σημασία έχει το ρήμα στη μέση φωνή (στην αρχαία και τη νέα ελληνική)4;

4. Να γράψετε (στην αρχαία ελληνική) ένα αντώνυμο για καθεμία από τις λέξεις: *ἄτοπον, σιγῶ, πόρρω, φῶς, κατάγειος*5.

…………………………………………………………………………………………………………..

4 παραφέρομαι: φέρομαι άσχημα, βίαια, ανεξέλεγκτα, παρεκτρέπομαι παρασυρμένος από έντονο συναίσθημα· στην αρχαία: κινούμαι σε λάθος κατεύθυνση, παρασύρομαι, παρεκτρέπομαι, πλανώμαι. Το ενεργ. στην αρχαία: προσκομίζω, προσφέρω, αποτρέπω, απομακρύνω.

5 *λογικόν/φυσικόν, ὁμιλῶ, ἐγγύς, σκότος, ἐπίγειος/ὑπέργειος*.